Id-dokument bl-ideat tal-gvern ġie ippreżentat lill-imsieħba soċjali fil-Kunsill Malti għall-Iżvilupp Ekonomiku u Socjali (MCESD). Il-Ministru Scicluna ddeskriva dan id-dokument bħala wieħed li juri li s-settur privat huwa l-magna għat-tkabbir ekonomiku. Il-Ministru tal-Finanzi qal li trid tissaħħaħ il-kompetittività u ddeskriva d-dokument bħala wieħed b’miżuri biex jinħolqu l-opportunitajiet u fl-istess ħin jinċentivaw aktar lill-persuni f’risku tal-faqar biex ifittxu l-opportunitajiet tax-xogħol. Il-Ministru Helena Dalli qalet li l-budget li jmiss irid jibni fuq is-sena l-oħra fil-ħolqien tax-xogħol. Qalet li kull persuna li taħdem tkun qed isservi wkoll għas-sistema soċjali u t-tkabbir ekomomiku. L-MCESD se jerga jitlaqa’ fl-24 ta’ Settembru meta l-imsieħba soċjali ser iressqu l-proposti tagħhom għall-baġit.